Ismét gyengül a forint
A forint a péntek délelõtti erõsödést követõen délutánra jelentõsen gyengült. Az európai deviza árfolyama 297-rõl 301 forintra esett.
A Budapesti Értéktõzsde részvényindexe (BUX) csaknem 2 százalékot zuhant a csütörtöki záróértékhez képest.
A forint árfolyama péntek délelõtt 297 forintra erõsödött a csütörtöki 300 forinthoz képest. Ennek az volt az oka, hogy az Európai Újjáépítési és Fejlesztési Bank (EBRD), az Európai Befektetési Bank (EIB) valamint a Világbank bejelentette, hogy 24.5 milliárd eurót fektetnek be Közép- és Kelet-Európában. Péntek délutánra azonban ismét gyengülni kezdett a hazai deviza az euróhoz képest, amely kevéssel 4 óra elõtt 301 forintba került. A bankközi devizapiacon a svájci frankért péntek reggel még 200, ám délutánra 203 forintot, az amerikai dollárért 235 helyett már 238 forintot adtak.
A Budapesti Értéktõzsde részvényindexe, a BUX 10 236 ponton állt péntek délután, ez 153 pontos csökkenés a csütörtöki záróértékhez képest. Az OTP papírja 1570 forinton forogtak, ez 0,31 százalékos gyengülést jelent. A MOL-részvényekért 9200 forintot adtak 16 óra elõtt, ez 2,85 százalékos gyengülés csütörtökhöz képest.
tõzsde forint